Dora Musielak

Dora Elia González Musielak (Mexiko, XX. mendea) zientzialaria, matematika historialaria, biografoa eta irakaslea da, emakume matematikarien biografoa. Latinoamerikan, Institutu Politekniko Nazionaleko aeronautikako ingeniari graduatu zen lehen emakumea izan zen. Mexikon jaio zen eta Ameriketako Estatu Batuetara emigratu zuen. Bertan, Arlingtoneko Texaseko Unibertsitateko fisika eta ingeniaritza aeroespazialeko irakasle laguntzailea da eta Sophie Germain matematikari frantsesaren biografiaren egilea.

 Bizitza 
Dora Musielak Mexiko Hiriko Institutu Politekniko Nazionalean ingeniaritza aeronautiko titulua lortu zuen 1978 urtean eta arlo horretan graduatu zen lehen emakumea izan zen. Ikasketak Tennesseeko Unibertsitatean jarraitu zituen, non 1980 urtean maistratasuna lortu zuen, gero Huntsvilleko Alabamako Unibertsitatean, non doktoregoa lortu zuen 1994 urtean.

Northrop Grumman, MSE Technology Applications eta ATK Allied Techsystems enpresetarako egiten du lan. Aeronautikako eta Astronautikako Institutu Amerikarreko Abiadura Handiko Arnas Propultsiorako Batzorde Teknikoaren buru izan zen 2014 urtetik 2016 urtera. Ingeniaritza mekaniko eta aeroespazialeko irakasle laguntzailea da Texasko Unibertsitatean, Arlingtonen, eta Amerikako Matematika Elkarteko kidea.

 Argitalpen-jarduerak 
Bere lehen liburua, El diario de Sophie: una novela matematica izenekoa, nobela biografikoa da, Sophie Germain matematikariaren bizitzan inspiratua. Fikziozko lan horretan emakume matematikari horren bizitza taxutzen saiatu da, nerabezaroan 1789 eta 1793 artean Parisen urte iraultzaileak bizi izan baitzituen. Autoeditatutako lehen edizioa 2012 urtean berrargitaratu zuen Amerikako Matematika Elkarteak.

Gero, Sophie Germainen biografia bat argitaratu zuen 2015 urtean Prime Mystery: The Life and Mathematics of Sophie Germain izenburupean, eta bertan kontatzen du egindako ikerketa, bere etsipenak, bere lorpenak eta aurrez aurre jarri zituen erronkak. Bere beste lan batzuk Kuxan Suum: Path to the Center of the Universe (2009) eta Euler Celestial Analysis: Introduction to Spacecraft Orbit Mechanics) dira.

 Argitalpenak 

 Matematikaren historia 

  Sophie's Diary (en inglés). Mathematical Association of America. 2012. or. 294. ISBN 1496965027. .
  Prime Mystery (ingelesez). Authorhouse. 2015. or. 294. ISBN 1496965027.
 Sophie German (ingelesez). Springer. 2020  ISBN 978-3-030-38374-9

 Liburu zientifikoak 

  Kuxan Suum (ingelesez). Authorhouse. 2009. or. 188. ISBN 1438952899. .
  Euler Celestial Analysis (ingeles). Authorhouse. 2018. or. 258. ISBN 1546231862. .

 Erreferentziak 

 Kanpo estekak 

Kategoria:Mexikoko biografoak
Kategoria:Emakume biografoak
Kategoria:Emakume ingeniariak
Kategoria:Emakume zientzialariak
Kategoria:Mexikoko zientzialariak
Kategoria:XX. mendeko zientzialariak
Kategoria:XXI. mendeko zientzialariak